《醉题邑宰南塘屋壁》
唐代·徐夤

万古清淮照远天，黄河浊浪不相关。县留东道三千客，

宅锁南塘一片山。草色净经秋雨绿，烧痕寒入晓窗斑。

闽王美锦求贤制，未许陶公解印还。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。